Translate the text from Welsh to English.



 
Cyhoeddir heddiw \[dydd Iau, 14 Rhagfyr] yr ymgynghoriad terfynol ar y Cynllun Ffermio Cynaliadwy, y prif gynllun cymorth i ffermwyr yng Nghymru o 2025\. Ei nod yw gwneud ffermwyr Cymru yn arweinwyr byd mewn ffermio cynaliadwy.


Nod y Cynllun Ffermio Cynaliadwy yw diogelu systemau cynhyrchu bwyd, sicrhau bod ffermwyr yn parhau i ffermio'r tir, diogelu'r amgylchedd a mynd i'r afael ar fyrder â'r argyfyngau hinsawdd a natur.


Bydd y Cynllun yn cefnogi ffermwyr i fod yn fwy effeithlon a chydnerth, er mwyn iddynt allu ymateb i ofynion newidiol defnyddwyr a chystadlu mewn economi fyd\-eang sy'n datgarboneiddio.


Cafodd y cynigion hyn eu llywio gan yr adborth a gawsom gan ffermwyr a'r diwydiant ehangach mewn tri ymgynghoriad ac yn nau gam y broses gydlunio.


Ni fydd penderfyniad terfynol yn cael ei wneud am y cynllun tan ar ôl yr ymgynghoriad terfynol hwn.


Mae newidiadau wedi'u gwneud i'r Cynllun mewn ymateb i'r adborth hwn gan gynnwys sicrhau bod y cynllun ar gael i bob ffermwr yng Nghymru o 2025 ymlaen, cyflwyno'r gweithredoedd Opsiynol a Chydweithredol fesul cam a sicrhau bod y gweithredoedd yn gymesur ac yn briodol i ffermio yng Nghymru.


Mae hyn yn cynnwys newid y cynnig ynghylch y gofyn i neilltuo o leiaf 10% o'r tir ar gyfer coed a bioamrywiaeth.   


Mae'r 17 o Weithredoedd Cyffredinol, fydd yn cefnogi camau sy'n mynd y tu hwnt i'r gofyn cyfreithiol, wedi'u cynllunio i helpu ffermwyr i wneud y gorau o'u hadnoddau ac yn sail i weithredu pellach.


Mae Gweithredoedd Cyffredinol yn cynnwys:


* gweithio gyda'ch milfeddyg i wella iechyd eich anifeiliaid a bioddiogelwch.
* cwblhau hunanasesiad blynyddol i wella perfformiad y busnes a'ch perfformiad amgylcheddol.
* datblygu perthi/gwrychoedd i fod yn rhwystr trwchus na all stoc fynd trwyddo sydd hefyd yn darparu cysgod gwerthfawr, ac yn gynefin pwysig i fywyd gwyllt.
* cynnal y coetiroedd sy'n bod i sicrhau'r manteision gorau posibl i dda byw a bywyd gwyllt ac o ran arallgyfeirio'r busnes.
* rheoli mawnogydd sydd wedi'u newid yn fawr i ddiogelu stociau carbon y pridd.


Er nad yw'r ymgynghoriad yn cynnwys cyfraddau talu, mae'n cynnig darparu Taliad Sylfaenol Cyffredinol i ffermwyr ledled Cymru am gynnal y Gweithredoedd Cyffredinol ar eu ffermydd.


Bwriad y Taliad Sefydlogrwydd yw helpu ffermwyr i gamu o'r BPS i'r Cynllun, drwy sicrhau dilyniant i'w hincwm. Cynigir bod y BPS yn dod i ben yn raddol erbyn 2029, gyda newidiadau  i reolau'r BPS a gostyngiad blynyddol yn y taliad.  

Dywedodd y Gweinidog Materion Gwledig, Lesley Griffiths:



> Rwy'n falch o gael cyhoeddi'r ymgynghoriad terfynol ar y Cynllun Ffermio Cynaliadwy heddiw.  Hoffwn ddiolch i bawb sydd wedi bod yn rhan o'r broses hyd yn hyn.
> 
> 
> Rydym yn wynebu llawer o heriau gan gynnwys amodau ariannol anodd, yr argyfwng hinsawdd a natur a'i effaith ddifrifol ar ein gallu i gynhyrchu bwyd hanfodol.
> 
> 
> Ni ellir gorbwysleisio'r angen i ddelio â'r argyfwng hinsawdd a natur ar frys.
> 
> 
> Rydym wedi gweld yn uniongyrchol effaith patrymau tywydd eithafol fel sychder a llifogydd, ar ffermydd.  Bydd y digwyddiadau hyn ond yn dod yn amlach a nhw yw'r bygythiad mwyaf i'n gallu i gynhyrchu bwyd yn gynaliadwy.
> 
> 
> Dyna pam mae'n rhaid i ni sicrhau bod y gefnogaeth i'r diwydiant yn y dyfodol yn mynd i'r afael â'r broblem hon, fel bod ffermwyr Cymru'n gallu ei gwrthsefyll ac yn gallu parhau i gynhyrchu bwyd yn gynaliadwy. 
> 
> 
> Mae bod yn gydnerth ac yn gynaliadwy yn golygu gallu addasu i dystiolaeth newydd, blaenoriaethau newydd a heriau newydd. Mae'r Cynllun yn rhoi fframwaith clir a thymor hir y gall pob un ohonom ddod yn gyfarwydd ag ef, ond a fydd yn datblygu mewn byd sy'n newid.
> 
> 
> Wrth gyrraedd y pwynt hwn gyda'r SFS, nid ydym erioed wedi trafod mor fanwl â'n ffermwyr a'n rhanddeiliaid. Rydym am glywed eich barn eto a dwi am annog pawb i gymryd rhan yn yr ymgynghoriad pwysig hwn.  Ni fydd penderfyniad terfynol yn cael ei wneud ar yr SFS tan ar ôl cynnal yr ymgynghoriad hwn ac ystyried yr ymatebion iddo.


Er nad yw’r Cynllun Ffermio Cynaliadwy cyfan wedi’i gynnwys mae’r cynnig i gynnal y taliadau sefydlogrwydd a fydd ar gael ar ôl y tymor hwn o’r Senedd a’r cyfnod pontio yn rhan o’r Cytundeb Cydweithio gyda Plaid Cymru.


Cynllun Ffermio Cynaliadwy







Translation:


 
The final consultation on the Sustainable Farming Scheme  which will be the main support for farmers in Wales from 2025, aiming to make Welsh farmers world leaders in sustainable farming, is published today \[Thursday, 14 December].


The Sustainable Farming Scheme aims to secure food production systems, keep farmers farming the land, safeguard the environment, and address the urgent call of the climate and nature emergency.


The Scheme will support farmers to become more efficient and resilient, enabling them to respond to changing consumer demands and compete in a decarbonising global economy.


The proposals have been shaped by feedback received from farmers and the wider industry over three consultations and two phases of co\-design. No final decision on the scheme will be taken until after this consultation.


Changes in the Scheme in response to this feedback include making the scheme accessible to all farmers in Wales from 2025, phasing the introduction of the Collaborative and Optional actions and ensuring actions are proportionate and appropriate to farming in Wales.  This includes adjustments to the proposal for requirements for minimum 10 per cent tree cover and land for biodiversity.   


The 17 Universal Actions, which support payment for actions which go beyond the legal requirement have been designed to help farmers make the best of their resources and support further action.  

Universal Actions include:


* work with your vet to establish an ongoing proactive approach to animal health and biosecurity.
* complete an annual self\-assessment to optimise business and environmental performance.
* develop hedgerows to become thick dense stockproof barriers which also provide valuable shelter, and an important habitat for wildlife.
* maintain existing woodlands to optimise benefits for livestock, wildlife, and business diversification.
* active management of modified peatlands to protect soil carbon stocks.


While the consultation does not include payment rates it proposes to provide a Universal Baseline Payment to farmers for carrying out the Universal Actions, which can be delivered by farms across Wales.


A Stability Payment is intended to support the move from BPS to the Scheme, by providing continuity of income. BPS is proposed to be phased out by 2029, with proposed changes to BPS rules and an annual reduction of the payment rate


Minister for Rural Affairs Lesley Griffiths said:



> I’m pleased to publish the final consultation on the Sustainable Farming Scheme today.  I’d like to thank all those who have been involved in the process so far.
> 
> 
> We face many challenges including a difficult financial landscape, the  climate and nature emergency and its profound impact on our vital food production.
> 
> 
> The urgency of the climate and nature emergency cannot be overstated.  We have seen first hand the impact of extreme weather patterns such as drought and floods on farming. These events will only increase in frequency and are the biggest threat to sustainable food production.
> 
> 
> That is why we must ensure future support for the industry addresses this issue, so Wales’ farmers are resilient and able to continue to produce food sustainably. 
> 
> 
> To be resilient and sustainable means to be able to adapt to new evidence, new priorities and new challenges. The Scheme has been designed to provide a clear long term structure with which we can all become familiar, but one which continues to evolve in a changing world.
> 
> 
> In getting to this point with the SFS, we have never engaged so thoroughly with our farmers and stakeholders. We still want to hear their views and  I would encourage everyone to take part in this important consultation.  No final decision will be taken on the SFS until after this consultation has taken place and the responses considered.


Whilst the Sustainable Farming Scheme as a whole is not covered, the proposed continuation of stability payments which will be available beyond this Senedd term and the transition period are part of the Cooperation Agreement with Plaid Cymru.


Sustainable Farming Scheme